gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7200, del 27-01-2014 (2014/408)

Notificació de la sentència dictada en el procediment ordinari número 699/2010.
-------------------------------------------------------------------------------

### Dades del document

Número de DOGV
:   7200

Data del DOGV
:   27-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/408


Organisme emissor
:   Jutjat Mixt Número 5 de Sagunt

Tipus de document
:   Edicte

Notificació de la sentència dictada en el procediment ordinari número 699/2010. [2014/408]  
Procediment ordinari 000699/2010  
En este procediment ordinari, seguit a instàncies de Juan Marcos Bonet Safont contra Enrique Roig Rubio, Desamparados Ruiz Caballero i Juan José Lafont Ramón, s'ha dictat sentència que te la dispositiva com seguix:  
«Sentència número 000066/2013   
Sagunt, 31 d'octubre de 2013  
Que estime la demanda formulada pel procurador Vicente Adam Herrero, en nom i representació de Juan Marcos Bonet Safont, contra Enrique Roig Rubio, Desamparados Ruiz Caballero i Juan José Lafont Ramón, i declare:  
A) Que la finca rústica de setanta-huit àrees i noranta centiàrees, de terra de garroferes secà i part pineda per a fusta, en el paratge Rodana, del terme municipal d'Albalat dels Tarongers, limita al nord: amb les parcel·les 118, 804, 803 i 310; al sud: amb les parcel·les 290, 291 i 751; a l'est: amb la parcel·la 310; a l'oest, amb la parcel·la 113. És la parcel·la 309 del polígon 10, la qual pertany, en copropietat, a Juan Marcos Bonet Safont, així com els fruits i béns existents en els seus límits.  
B) Condemne els demandats a sotmetre's a eixa declaració, i hauran de fer entrega de la finca als seus legítims propietaris.  
C) Declare que el contracte de compravenda formalitzat el 3 d'abril de 1995 entre Juan José Lafont Ramón, com a part venedora, i Enrique Roig Rubio i Desamparados Ruiz Caballero, com a part compradora, és ineficaç davant dels verdaders propietaris, Juan Marcos Bonet Safont, entre altres, i, en conseqüència, procedix declarar la nul·litat d'esta escriptura pública amb cancel·lació de la inscripció registral, si bé se circumscriurà esta nul·litat no al títol sinó a la manera o entrega de la cosa.  
D) Ordene la cancel·lació de l'assentament registral causat per la compravenda que van atorgar els demandats, el 3 d'abril de 1995, davant del notari de Sagunt, Vicente Micó Giner.   
E) Els demandats hauran de fer front a les costes del procediment.   
Així, esta és la meua sentència, contra la qual es podrà interposar un recurs d'apel·lació que se substanciarà en la forma establida en els article 458 de la Llei d'Enjudiciament Civil, que pronuncie, mane i firme.»  
I atés que el demandat, Juan José Lafont Ramón, es troba en rebel·lia, s'expedix este edicte a fi que li valga de notificació en forma deguda.  
  
Sagunt, 16 de gener de 2014.- La secretària judicial: María Nieves Martínez López.
Diari Oficial de la Generalitat Valenciana


Sumari del DOGV 7230, del 10-03-2014 (2014/1927)

Notificació de la resolució de recurs d'alçada. Expedient sancionador número 032011SAT000534.
---------------------------------------------------------------------------------------------

### Dades del document

Número de DOGV
:   7230

Data del DOGV
:   10-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1927


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de la resolució de recurs d'alçada. Expedient sancionador número 032011SAT000534. [2014/1927]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient: 032011SAT000534  
Empresa: José R. Calvo Bernabeu  
Últim domicili conegut: Part. Torregrosses, pol. 58  
Població: Sant Vicent del Raspeig  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del jutjat social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció Social), i a estos efectes podran examinar en el termini indicat l'expedient que es troba en la direcció territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 27 de febrer de 2014.- El director general de Treball, Cooperativisme i Economia Social: Felipe Codina Bellés.
Diari Oficial de la Generalitat Valenciana


Sumari del DOGV 7220, del 24-02-2014 (2014/1439)

Informació pública del modificat número 1 del projecte d'urbanització i la memòria de retaxació de càrregues de la unitat d'execució número 16.
-----------------------------------------------------------------------------------------------------------------------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1439


Data del document
:   24-01-2014

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * pla d'urbanisme
    * administració local

Informació pública del modificat número 1 del projecte d'urbanització i la memòria de retaxació de càrregues de la unitat d'execució número 16. [2014/1439]  
El Ple de l'Ajuntament d'Albal, en sessió celebrada el 2 de desembre de 2013, va acordar aprovar provisionalment el modificat número 1 del projecte d'urbanització de la unitat d'execució número 16 i la memòria de retaxació de càrregues, presentats per l'Agrupació d'Interés Urbanístic de la Unitat d'Execució 16 en la seua condició d'agent urbanitzador i sotmetre a informació pública l'esmentat document, per un termini de 20 dies hàbils comptats de la publicació d'este anunci en el Diari Oficial de la Comunitat Valenciana.  
Durant este termini el document diligenciat del modificat número 1 del projecte d'urbanització de la unitat d'execució número 16 i la corresponent memòria de retaxació de càrregues estaran a disposició dels interessats en el Departament d'Urbanisme de l'Ajuntament d'Albal, en l'horari d'atenció al públic.  
  
Albal, 24 de gener de 2014.- L'alcalde: Ramón Mari Vila.
Diari Oficial de la Generalitat Valenciana


Sumari del DOGV 7220, del 24-02-2014 (2014/1450)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número V094, denominada Caleruelo i Agregats, situada en el terme municipal de la Font de la Figuera i pertanyent a l'Ajuntament de la Font de la Figuera, per a retirada de material aplegat procedent dels desmunts de l'autovia A-35, a fi de la seua reutilització en les obres de l'autovia A-33.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1450


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número V094, denominada Caleruelo i Agregats, situada en el terme municipal de la Font de la Figuera i pertanyent a l'Ajuntament de la Font de la Figuera, per a retirada de material aplegat procedent dels desmunts de l'autovia A-35, a fi de la seua reutilització en les obres de l'autovia A-33. [2014/1450]  
S'està tramitant en la Direcció Territorial de València, a sol·licitud de la mercantil Acciona Infraestructuras, SA, l'expedient OCM-011/2013, de concessió d'ús privatiu del domini públic forestal per a l'ocupació de terrenys a la forest d'utilitat pública número V094 de la província de València, denominada Caleruelo i Agregats, situada en el terme municipal de la Font de la Figuera i propietat del seu ajuntament.  
  
L'objecte de l'ocupació és la retirada de material aplegat procedent dels desmunts de l'autovia A-35, a fi de la seua reutilització en les obres de l'autovia A-33 en el terme municipal de la Font de la Figuera.  
  
Este expedient se sotmet a informació pública complint el que establix la Llei 43/2003, de 21 de novembre, de Forests, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cosa que es fa pública perquè se'n prenga coneixement, i es fixa el termini d'un mes, a partir de la publicació del present anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Direcció Territorial, carrer de Gregori Gea, 27, en horari de 09.00 a 14.00 hores de dilluns a divendres, així com per a presentar al·legacions.  
  
València, 3 de febrer de 2014.- El director territorial: Vicente Collado Capilla.
Diari Oficial de la Generalitat Valenciana


Sumari del DOGV 7429, del 23-12-2014 (2014/11946)

Informació pública del projecte d'urbanització del sector UO-16 la Lloma.
-------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11559


Data del document
:   15-12-2014

Organisme emissor
:   Ajuntament de Biar

Tipus de document
:   Anunci

Descriptors 

:   * Biar
    * pla d'urbanisme
    * administració local

Informació pública del projecte d'urbanització del sector UO-16 la Lloma. [2014/11541]  
L'Alcaldia Presidència va adoptar, en data 12 de desembre de 2014, la Resolució 712/14 en relació al projecte de reparcel·lació del sector UO-16 la Lloma d'aquest municipi:  
  
«Primer. Sotmetre a informació pública el projecte d'urbanització modificat del sector UO-16 la Lloma, en relació al programa d'actuació integrada aprovat pel Ple en data 31 d'octubre de 2002.  
  
  
Segon. Remetre avís de la present resolució a tots els titulars cadastrals i registrals afectats per l'actuació, així com publicar-lo al Butlletí Oficial de la Província d'Alacant i Diari Oficial de la Comunitat Valenciana, amb la finalitat que durant el termini de 20 dies hàbils següents a aquesta, presenten les al·legacions o els suggeriments que estimen oportuns.  
  
Tercer. Notificar-lo a l'urbanitzador.»  
  
Biar, 15 de desembre de 2014.- L'alcaldessa: M.ª Magdalena Martínez Martínez.
Diari Oficial de la Generalitat Valenciana


Sumari del DOGV 7292, del 10-06-2014 (2014/5217)

Informació pública de la modificació de les tarifes de subministrament d'aigua potable, manteniment de comptadors i clavegueram a Beniatjar.
--------------------------------------------------------------------------------------------------------------------------------------------

### Dades del document

Número de DOGV
:   7292

Data del DOGV
:   10-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5217


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de les tarifes de subministrament d'aigua potable, manteniment de comptadors i clavegueram a Beniatjar. [2014/5217]  
S'informa perquè en prengueu coneixement que, en relació amb la sol·licitud de modificació de les tarifes de subministrament domiciliari a Beniatjar, d'acord amb el que establix l'article 13.3 del Decret 68/2013, de 7 de juny del Consell de la Generalitat Valenciana, transcorregut el termini determinat en el citat article i en virtut de la normativa anterior es consideren aprovades les tarifes d'aigua potable sotmeses a consideració.  
  
Tarifa aprovada  
  
Aigua potable   
 Domèstics Industrials  
 Quota de servici Euros/mes Euros/mes  
 fins 13 mm 6,606 8,646  
 15 mm 9,908 12,970  
 20 mm 16,513 21,617  
 25 mm 23,119 30,263  
 30 mm 33,027 43,232  
 40 mm 66,054 86,466  
 50 mm 99,081 129,696  
 65 mm 132,108 172,929  
 80 mm 165,135 216,162  
 100 mm 231,188 302,625  
 125 mm 363,297 475,554  
 Boca d'incendi 11,228   
   
 Quota de consum Euros/m³   
 Límits mensuals   
 Bloc I fins 6 0,181   
 Bloc II entre 6 i 15 0,359   
 Bloc III més 15 0,624   
   
 Manteniment del comptador Euros/mes   
 Calibre fins 13 mm 0,860   
 15 mm 1,289   
 20 mm 2,147   
 25 mm 3,008   
 30 mm 4,295   
 40 mm 8,589   
 50 mm 12,884   
 65 mm 17,177   
 80 mm 21,472   
 100 mm 30,061   
 125 mm 47,238   
  
  
Així mateix s'informa que, de conformitat amb els articles 58, 59.5 y 60 de la Ley 30/1992, de 26 de noviembre, de Régimen Jurídic de les Administracions Públiques i del Procediment Administratiu Comú, segons la comunicació presentada a l'Ajuntament de Beniatjar en data 29 d'abril de 2014 l'actualització corresponent a la tarifa de clavegueram és la següent:  
  
Clavegueram   
   
 Quota de servici Euros/mes  
 1,110  
   
 Quota de consum Euros/m³  
 0,0672  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.  
Cosa que es fa pública perquè en prengueu coneixement..  
  
València, 6 de juny de 2014.- El gerent: Isidoro Solera.
Diari Oficial de la Generalitat Valenciana


Sumari del DOGV 7368, del 25-09-2014 (2014/8596)

Notificació de la sentència dictada en el procediment ordinari número 1394/2011.
--------------------------------------------------------------------------------

### Dades del document

Número de DOGV
:   7368

Data del DOGV
:   25-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8596


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 1394/2011. [2014/8596]  
Procediment: assumpte civil 1394/2011   
Raquel García Martín, secretària del Jutjat de Primera Instància número 3 de València, fa saber que en este jutjat se seguix el procediment ordinari 1394/2011, a instàncies de Banque PSA, Finance Holding contra María Antonia Insua Oliver, en el qual s'ha disposat notificar a María Antonia Insua Oliver, amb NIF/NIE [?], que el 18 d'octubre de 2013, s'ha dictat la sentència que li afecta, i contra la qual es pot interposar recurs d'apel·lació en el termini de 20 dies hàbils, a comptar des de l'endemà de la seua publicació en el diari oficial, en la forma prevista en l'article 448 i següents de la Llei d'Enjudiciament Civil. Per a conéixer el contingut íntegre de la resolució, podrà personar-se en la secretaria del jutjat, siti a València, en l'avinguda del professor López Piñero, número 14, pis segon, zona blava (ciutat de València).  
  
I perquè valga de notificació de forma deguda, amb prevenció dels recursos expressats, a la part demandada que es troba en parador desconegut, María Antonia Insua Oliver, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
  
València, 18 d'octubre de 2013.- La secretària judicial: Raquel García Martín.
Diari Oficial de la Generalitat Valenciana


Sumari del DOGV 7247, del 03-04-2014 (2014/2792)

Informació pública del programa d'actuació aïllada per gestió directa de la parcel·la sítia en el carrer Callao, número 23.
---------------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2792


Data del document
:   27-03-2014

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública del programa d'actuació aïllada per gestió directa de la parcel·la sítia en el carrer Callao, número 23. [2014/2792]  
El Ple de l'Ajuntament, en sessió celebrada el dia 26 de març de 2014, va acordar incoar i sotmetre a informació pública el programa d'actuació aïllada per gestió directa de la parcel·la sítia en el carrer Callao, número 23.  
El referit programa d'actuació aïllada està constituït per una alternativa tècnica, que conté un projecte d'execució de la rehabilitació de la vivenda; una proposició juridicoeconòmica, on s'establixen les relacions entre el propietari i promotor, l'estimació dels costos i la proposta d'adquisició, i un projecte de reparcel·lació econòmica; tot d'això de conformitat amb l'article 262 del Reglament d'Ordenació i Gestió Territorial i Urbanística.  
Per mitjà del present anunci se sotmet a informació pública perquè en el termini d'un mes, a comptar de l'endemà de la publicació d'este edicte en el Diari Oficial de la Comunitat Valenciana, els interessats puguen consultar l'expedient i presentar al·legacions.  
L'expedient estarà exposat al públic, durant l'esmentat termini, en el Departament d'Urbanisme de l'Ajuntament d'Alzira, en horari d'oficina. Així mateix, podrà consultar-se en la pàgina web de l'Ajuntament, ?www.alzira.es?.  
Alzira, 27 de març de 2014.- L'alcaldessa: Elena M.ª Bastidas Bono.
Diari Oficial de la Generalitat Valenciana


Sumari del DOGV 7394, del 03-11-2014 (2014/9906)

Resolució de 22 d'octubre de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es sotmet a informació pública l'expedient d'autorització sanitària per a realitzar extracció de progenitors hematopoètics de sang de cordó umbilical al Policlínico Sancarlos, SL.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9906


Organisme emissor
:   Conselleria de Sanitat

Tipus de document
:   Resolució

Resolució de 22 d'octubre de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es sotmet a informació pública l'expedient d'autorització sanitària per a realitzar extracció de progenitors hematopoètics de sang de cordó umbilical al Policlínico Sancarlos, SL. [2014/9906]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïx expedient amb vista a la sol·licitud de Ricardo Navarro Rivero, director de l'hospital, per a l'autorització d'extracció de progenitors hematopoètics de sang de cordó umbilical.  
  
Als efectes previstos en l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i en relació amb el que disposa el Decret 4/2014, de 3 de gener, del Consell, pel qual aprova el Reglament Orgànic i Funcional de la Conselleria de Sanitat, resolc:  
Sotmetre l'expedient esmentat a informació pública pel terme de 20 dies, a fi que tots els qui s'hi troben interessats puguen examinar l'expedient i formular les observacions que estimen oportunes dins del termini esmentat, que començarà a comptar des de l'endemà de la publicació d'esta resolució.  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta Conselleria, a València, carrer de Misser Mascó, 31, on les persones interessades podran examinar-lo. Les al·legacions hauran de presentar-se per escrit en les dependències mencionades de la Conselleria de Sanitat o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 22 d'octubre de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.
Diari Oficial de la Generalitat Valenciana


Sumari del DOGV 7189, del 10-01-2014 (2013/12150)

Formalització del contracte número 8958 6285-ZC 023. Subministrament d'equipament de conmutació d'altes prestacions per a la xarxa de la Universitat de València.
-----------------------------------------------------------------------------------------------------------------------------------------------------------------

### Dades del document

Número de DOGV
:   7189

Data del DOGV
:   10-01-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/12139


Data del document
:   20-12-2013

Organisme emissor
:   Universitat de València

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Formalització del contracte número 7290 2291-XT 023. Subministrament d'equipament de conmutació d'altes prestacions per a la xarxa de la Universitat de València. [2013/12166]  
1. Entitat adjudicadora   
a) Organisme: Universitat de València.   
b) Dependència que tramita l'expedient: Servei de Contractació Administrativa. Negociat de Subministraments.   
c) Número d'expedient: 2013 0054 € SU 023.  
d) Adreça d'Internet del perfil de contractant:   
.  
2. Objecte del contracte   
a) Tipus de contracte: subministraments.   
b) Descripció d'objecte: subministrament d'equipament de conmutació.   
3. Tramitació, procediment i forma d'adjudicació:  
a) Tramitació: ordinària   
b) Procediment: obert.   
4. Valor estimat del contracte: 165.289,26 euros   
5. Pressupost base de licitació  
a) Pressupost base de licitació, IVA inclòs: 200.000,00 euros.   
b) Pressupost base de licitació, IVA exclòs: 165.289,26 euros.   
c) Import de l'IVA (21 %): 34.710,74 euros.   
6. Adjudicació  
b) Data d'adjudicació: 12 de desembre de 2013.   
c) Data de formalització: 20 de desembre de 2013.  
d) Contractista: Fujitsu Technology Solutions, SA.   
c) Import d'adjudicació: 199.414,17 euros (IVA inclòs), dels quals 164.805,01 euros es corresponen amb la base imposable i 34.609,16 euros, amb l'IVA.   
  
València, 20 de desembre de 2013.- La vicerrectora de Sostenibilitat, Campus i Planificació: Clara Martínez Fuentes.